02002A0328(01) — RO — 01.02.2008 — 001.001

Acest document are doar scop informativ și nu produce efecte juridice. Instituțiile Uniunii nu își asumă răspunderea pentru conținutul său. Versiunile autentice ale actelor relevante, inclusiv preambulul acestora, sunt cele publicate în Jurnalul Oficial al Uniunii Europene și disponibile pe site-ul EUR-Lex. Aceste texte oficiale pot fi consultate accesând linkurile integrate în prezentul document.

Astfel cum a fost modificat prin:









▼B

ACORD

de cooperare și uniune vamală între Comunitatea Economică Europeană și Republica San Marino







MAIESTATEA SA REGELE BELGIENILOR, MAIESTATEA SA REGINA DANEMARCEI, PREȘEDINTELE REPUBLICII FEDERALE GERMANIA, PREȘ EDINTELE REPUBLICII ELENE, MAIESTATEA SA REGELE SPANIEI, PREȘ EDINTELE REPUBLICII FRANCEZE, PREȘ EDINTELE IRLANDEI, PREȘ EDINTELE REPUBLICII ITALIENE, ALTEȚA SA REGALĂ MARELE DUCE DE LUXEMBURG, MAIESTATEA SA REGINA ȚĂRILOR DE JOS, PREȘ EDINTELE REPUBLICII PORTUGHEZE, MAIESTATEA SA REGINA REGATULUI UNIT AL MARII BRITANII ȘI IRLANDEI DE NORD, ale căror state sunt părți contractante la Tratatul de instituire a Comunității Economice Europene, și CONSILIUL COMUNITĂȚILOR EUROPENE, pe de o parte, și REPUBLICA SAN MARINO, pe de altă parte, DECIȘI să consolideze și să extindă relațiile strânse existente între Comunitatea Economică Europeană și Republica San Marino, AVÂND ÎN VEDERE CĂ legăturile existente între cele două părți, în special în sectoarele comercial, economic, social și cultural, ar trebui consolidate prin instituirea unei cooperări între San Marino și Comunitatea Economică Europeană cu privire la toate aspectele de interes comun, AVÂND ÎN VEDERE CĂ, datorită situației Republicii San Marino și situării sale actuale în cadrul teritoriului vamal comunitar, ar trebui instituită o uniune vamală între Republica San Marino și Comunitatea Economică Europeană, CONVIN DUPĂ CUM URMEAZĂ:







Articolul 1

Scopul prezentului acord între Comunitatea Economică Europeană și Republica San Marino constă în instituirea unei uniuni vamale între cele două părți și promovarea unei cooperări globale între acestea cu scopul de a contribui la dezvoltarea economică și socială a Republicii San Marino și la consolidarea relațiilor dintre cele două părți.







TITLUL I

UNIUNEA VAMALĂ

Articolul 2

Se instituie o uniune vamală între Comunitatea Economică Europeană și Republica San Marino pentru produsele reglementate de capitolele 1-97 din Tariful Vamal Comun, cu excepția produselor care intră sub incidența Tratatului de instituire a Comunității Europene a Cărbunelui și Oțelului.

Articolul 3

(1) Dispozițiile prezentului titlu se aplică:

(a) mărfurilor produse în Comunitate sau în Republica San Marino, inclusiv celor obținute integral sau parțial din produse care provin din țări terțe și se află în liberă circulație în Comunitate sau în San Marino;

(b) mărfurilor care provin din țări terțe și se află în liberă circulație în Comunitate sau în Republica San Marino.

(2) Produsele provenite din țări terțe se consideră a fi în liberă circulație în Comunitate sau în Republica San Marino în cazul în care formalitățile de import au fost îndeplinite, iar taxele vamale sau taxele cu efect echivalent exigibile au fost percepute șinuau fost înregistrate restituiri totale sau parțiale ale acestor taxe cu privire la respectivele produse.

Articolul 4

Dispozițiile prezentului titlu se aplică și mărfurilor obținute sau produse în Comunitate sau în Republica San Marino, la fabricarea cărora au fost folosite produse provenite din țări terțe și care nu se află în liberă circulație în Comunitate sau în San Marino. Cu toate acestea, dispozițiile se aplică respectivelor mărfuri doar în cazul în care partea contractantă exportatoare percepe taxele vamale stabilite în Comunitate pentru produsele țărilor terțe utilizate la fabricarea acestora.

Articolul 5

(1) Părțile contractante nu introduc între ele noi taxe vamale la import sau la export sau taxe cu efect echivalent.

(2) Republica San Marino se angajează de asemenea să nu modifice taxele menționate la alineatul (1) care se aplică importurilor din Comunitate la 1 ianuarie 1991, fără a aduce atingere angajamentelor existente între San Marino și Italia în temeiul schimbului de scrisori din 21 decembrie 1972.

Articolul 6

(1) Schimburile comerciale dintre Comunitate și Republica San Marino sunt scutite de toate taxele la import și export și taxele cu efect echivalent, sub rezerva dispozițiilor alineatelor (2) și (3).

(2) În scopul eliminării de la 1 ianuarie 1996 a taxelor cu efect echivalent aplicate în prezent importurilor din Comunitate, Republica San Marino se angajează să introducă, în termen de șase luni de la intrarea în vigoare a prezentului acord, o taxă suplimentară ce corespunde celei percepute în prezent pentru mărfurile importate, urmând să fie percepută pentru produsele interne destinate consumului intern. Taxa suplimentară se aplică integral de la data menționată anterior. Aceasta este aplicabilă ca o măsură compensatorie și se calculează la valoarea adăugată a produselor interne la un nivel egal celui aplicat mărfurilor de aceeași natură importate.

(3)

(a) La intrarea în vigoare a acordului, Comunitatea, cu excepția Regatului Spaniei și a Republicii Portugheze, acceptă importurile din Republica San Marino cu scutire de taxe la import.

(b) De la intrarea în vigoare a prezentului acord, Regatul Spaniei și Republica Portugheză aplică aceleași taxe la import pentru Republica San Marino ca și cele aplicate pentru Comunitate, în componența sa la 31 decembrie 1985.

(4) În ceea ce privește schimburile comerciale cu produse agricole între Comunitate și San Marino, Republica San Marino se angajează să adopte reglementările comunitare veterinare, fitosa-nitare și de calitate, în cazul în care acest lucru este necesar pentru buna funcționare a acordului.

Articolul 7

(1) De la intrarea în vigoare a acordului, Republica San Marino aplică pentru țările nemembre ale Comunității:

— Tariful Vamal Comun;

— actele cu putere de lege și actele administrative aplicabile în materie vamală în Comunitate și necesare pentru buna funcționare a uniunii vamale;

— dispozițiile politicii comerciale comune a Comunității;

— reglementările comunitare privind schimburile comerciale cu produse agricole menționate în anexa II la Tratatul de instituire a Comunității Economice Europene, cu excepția restituirilor și a sumelor compensatorii acordate la exporturi;

— reglementările comunitare veterinare, fitosanitare și de calitate, în cazul în care acest lucru este necesar pentru buna funcționare a acordului.

Dispozițiile menționate la prezentul alineat sunt cele aplicabile în Comunitate la momentul respectiv.

(2) Dispozițiile menționate la alineatul (1) de la a doua până la a cincea liniuță se stabilesc mai amănunțit de către comitetul de cooperare.

(3) Prin derogare de la alineatul (1) prima liniuță, publicațiile, lucrările de artă, științifice sau didactice, medicamentele și echipamentele sanitare oferite Guvernului Republicii San Marino, precum și distincțiile, medaliile, timbrele, materialele tipărite și alte obiecte sau valori similare destinate folosinței de către guvern sunt scutite de taxe vamale.

Articolul 8

(1)

(a) Pe o perioadă de cinci ani de la intrarea în vigoare a acordului și după expirarea acestei perioade, dacă nu se poate ajunge la nici o înțelegere cu privire la dispozițiile alineatului (1) litera (b), Republica San Marino autorizează Comunitatea, hotărând în numele și pentru San Marino, să îndeplinească formalitățile de vămuire, în special punerea în liberă circulație a produselor trimise din țări terțe în San Marino. Aceste formalități sunt efectuate de birourile vamale comunitare.

(b) La sfârșitul acestei perioade și în temeiul articolului 26, Republica San Marino își poate exercita dreptul de a efectua formalitățile de vămuire, în urma acordului părților contractante.

(2) În cazul în care taxele la import sunt plătibile pentru mărfuri în temeiul alineatului (1), aceste taxe sunt percepute în numele Republicii San Marino. San Marino se angajează să nu restituie aceste sume direct sau indirect părților vizate, sub rezerva aplicării dispozițiilor alineatului (4).

(3) Comitetul de cooperare decide cu privire la:

(a) posibilele modificări ale listei birourilor vamale abilitate să realizeze vămuirea mărfurilor menționate la alineatul (1) șiale procedurii de expediere a respectivelor mărfuri în Republica San Marino;

(b) formalitățile de transfer către Trezoreria Republicii San Marino a sumelor colectate conform alineatului (2) și procentul ce urmează a fi dedus de Comunitatea Economică Europeană pentru a acoperi cheltuielile administrative conform reglementărilor relevante în vigoare în cadrul Comunității;

(c) orice alte măsuri necesare pentru buna punere în aplicare a prezentului articol.

(4) Taxele și impunerile la importurile de produse agricole pot fi utilizate de San Marino pentru susținerea producției sau exporturilor. San Marino se angajează, cu toate acestea, să nu acorde restituiri la export sau sume compensatorii mai mari decât cele acordate de Comunitatea Economică Europeană pentru exporturile în țări terțe.

Articolul 9

Restricțiile cantitative la import și la export și toate măsurile cu efect echivalent dintre Comunitate și Republica San Marino sunt interzise începând de la data intrării în vigoare a acordului.

Articolul 10

Acordul nu împiedică interdicțiile sau restricțiile la importuri, exporturi sau mărfuri aflate în tranzit, justificate pe motive de moralitate publică, ordine publică sau siguranță publică, protecția sănătății și vieții umane, animale sau a plantelor, protecția tezaurelor naționale cu valoare artistică, istorică sau arheologică, protecția proprietății industriale sau comerciale sau reglementări referitoare la aur sau argint. Cu toate acestea, asemenea interdicții sau restricții nu constituie un mijloc de discriminare arbitrară sau restricție mascată în schimburile comerciale dintre părțile contractante.

Articolul 11

Părțile contractante nu aplică măsuri sau practici fiscale interne care să conducă direct sau indirect la discriminare între produsele unei părți contractante și produse similare originare din cealaltă parte contractantă.

Produsele expediate pe teritoriul uneia dintre părțile contractante nu pot beneficia de restituirea taxelor interne ce depășesc valoarea taxelor care au fost percepute direct sau indirect.

Articolul 12

(1) În cazul în care intervine o perturbare gravă într-unul dintre sectoarele economice ale vreuneia dintre părțile contractante, partea contractantă respectivă poate lua măsurile de salvgardare necesare, în conformitate cu procedurile și sub rezerva respectării condițiilor prevăzute de alineatele de mai jos.

(2) În cazul menționat la alineatul (1), înainte de a fi luate măsurile menționate sau în cazurile reglementate la alineatul (3), de îndată ce este posibil, partea contractantă în cauză pune la dispoziția comitetului de cooperare toate informațiile relevante necesare pentru o examinare detaliată a situației în vederea identificării unei soluții acceptabile pentru părțile contractante. La solicitarea celeilalte părți contractante, au loc consultări în cadrul comitetului de cooperare înainte ca partea contractantă vizată să ia măsurile corespunzătoare.

(3) Atunci când circumstanțe excepționale impun măsuri imediate, făcând astfel imposibilă o verificare prealabilă, partea contractantă în cauză poate aplica fără întârziere măsurile conservatorii strict necesare pentru remedierea situației.

(4) La alegerea măsurilor trebuie acordată prioritate celor care afectează în cea mai mică măsură funcționarea acordului. Aceste măsuri nu trebuie să depășească limitele a ceea ce este strict necesar pentru a contracara dificultățile intervenite.

Măsurile de salvgardare trebuie notificate imediat comitetului de cooperare care organizează consultări regulate pe marginea acestora, în special în vederea eliminării lor de îndată ce condițiile o permit.

Articolul 13

(1) În plus față de cooperarea menționată la articolul 23 alineatul (8), autoritățile administrative ale părților contractante responsabile cu punerea în aplicare a dispozițiilor prezentului acord se asistă reciproc în ale cazuri pentru a asigura respectarea dispozițiilor.

(2) Comitetul de cooperare stabilește procedurile de aplicare a alineatului (1).







TITLUL II

COOPERAREA

Articolul 14

Comunitatea și Republica San Marino instituie cooperarea în scopul consolidării legăturilor existente între acestea pe o bază cât mai largă posibil în avantajul reciproc al părților, luând în considerare competențele care le revin. Cooperarea se concentrează asupra zonelor prioritare menționate la articolele 15-18 din prezentul titlu.

Articolul 15

Părțile contractante se angajează să încurajeze creșterea și diversificarea economiei Republicii San Marino în sectoarele industriei și serviciilor, concentrându-și activitățile de cooperare asupra întreprinderilor mici și mijlocii.

Articolul 16

Părțile contractante se angajează să coopereze în domeniul protecției și îmbunătățirii mediului înconjurător cu scopul de a soluționa problemele cauzate de contaminarea apei, solului și aerului, de eroziune și despădurire. Ele acordă o atenție specială problemelor de poluare a Mării Adriatice.

Articolul 17

În conformitate cu actele lor cu putere de lege, părțile contractante susțin cooperarea în sectorul turismului prin acțiuni precum schimbul de funcționari și experți în turism, schimburile de informații și statistici turistice și formare în domeniul gestionării și administrării hoteliere. În acest context, părțile contractante acordă o atenție specială promovării turismului în San Marino în perioadele de extrasezon.

Articolul 18

Părțile contractante convin să întreprindă acțiuni comune în domeniul comunicațiilor, informării și culturii pentru a consolida legăturile existente între acestea.

Aceste acțiuni pot avea următoarele forme:

— schimburi de informații pe subiecte de interes comun în domeniile culturii și informației;

— organizarea de manifestări cu caracter cultural;

— schimburi culturale;

— schimburi academice.

Articolul 19

Părțile contractante pot extinde sfera de aplicare a prezentului acord, de comun acord, pentru a completa zonele de cooperare prin acorduri pe sectoare sau activități specifice.







TITLUL III

DISPOZIȚII ÎN DOMENIUL SOCIAL

Articolul 20

Fiecare stat membru acordă lucrătorilor având cetățenia Republicii San Marino, angajați pe teritoriul său, un tratament lipsit de orice discriminare pe bază de naționalitate în raport cu propriii resortisanți în ceea ce privește condițiile de muncă sau de remunerare.

Republica San Marino acordă același tratament lucrătorilor resortisanți ai unui stat membru angajați pe teritoriul său.

Articolul 21

(1) Sub rezerva dispozițiilor următoarelor alineate, lucrătorii având cetățenia Republicii San Marino și membrii de familie ai acestora cu care locuiesc beneficiază, în domeniul asigurărilor sociale, de un tratament lipsit de orice discriminare pe bază de naționalitate, în raport cu resortisanții statelor membre în care sunt angajați ace știa.

(2) Ace ști lucrători beneficiază de toate perioadele de asigurare, angajare sau de ședere îndeplinite în diferitele state membre, în ceea ce privește pensiile și rentele viagere pentru limită de vârstă, deces sau invaliditate, și, de asemenea, în scopul îngrijirii medicale a lucrătorilor și membrilor de familie ai acestora care sunt rezidenți în Comunitate.

(3) Lucrătorii respectivi beneficiază de alocații familiale pentru membrii de familie ai acestora care sunt rezidenți în Comunitate.

(4) Lucrătorii respectivi au posibilitatea de a transfera liber în San Marino, la ratele cursurilor aplicabile în temeiul legislației statului membru debitor sau a statelor membre debitoare, pensiile sau rentele de invaliditate, limită de vârstă, deces, accident muncă sau boală profesională.

(5) Republica San Marino acordă lucrătorilor resortisanți ai unui stat membru care sunt angajați pe teritoriul său, precum și membrilor de familie ai acestora, un tratament similar celui menționat la alineatele (1), (3) și (4).

Articolul 22

(1) Înainte de sfârșitul primului an de la intrarea în vigoare a prezentului acord, comitetul de cooperare adoptă dispozițiile de punere în aplicare a principiilor enunțate la articolul 21.

(2) Comitetul de cooperare adoptă norme detaliate de cooperare administrativă care prevăd garanțiile de gestionare și control necesare pentru aplicarea dispozițiilor menționate la alineatul (1).

(3) Dispozițiile adoptate de comitetul de cooperare nu aduc atingere drepturilor sau obligațiilor decurgând din acordurile bilaterale încheiate între San Marino și statele membre ale Comunității în cazul în care respectivele acorduri prevăd un tratament mai favorabil pentru resortisanții Republicii San Marino sau ai statelor membre.







TITLUL IV

DISPOZIȚII GENERALE ȘI FINALE

Articolul 23

(1) Se instituie un comitet de cooperare cu rol de gestionare a acordului și de asigurare a punerii în aplicare corespunzătoare a acestuia. În acest sens, comitetul formulează recomandări. Acesta ia decizii în toate cazurile prevăzute de acord. Deciziile sunt aduse la îndeplinire de părțile contractante în conformitate cu propriile lor reglementări.

(2) În vederea punerii în aplicare corespunzătoare a acordului, părțile contractante realizează schimburi de informații și, la solicitarea uneia dintre părți, se consultă în cadrul comitetului de cooperare.

(3) Comitetul de cooperare îș i stabile ște propriul regulament de procedură.

(4) Comitetul de cooperare este format, pe de o parte, din reprezentanții Comisiei, asistați de delegați ai statelor membre, și, pe de altă parte, din reprezentanți ai Republicii San Marino.

(5) Comitetul de cooperare ia decizii de comun acord.

(6) Comitetul de cooperare este prezidat, pe rând, de fiecare dintre părțile contractante, în conformitate cu modalitățile ce urmează să fie stabilite în regulamentul său de procedură.

(7) Comitetul de cooperare se întrunește la solicitarea oricărei părți contractante, prezentată cel puțin cu o lună înaintea datei la care se dorește a se ține reuniunea. Atunci când comitetul este convocat în temeiul articolului 12, acesta se întrunește în termen de opt zile lucrătoare de la data prezentării cererii de convocare.

(8) În conformitate cu procedura stabilită la alineatul (1), comitetul de cooperare stabilește metodele de cooperare administrativă în scopul aplicării articolelor 3 și 4, luând ca bază metodele adoptate de Comunitate cu privire la schimburile comerciale dintre statele membre.

Articolul 24

(1) Orice diferend intervenit între părțile contractante cu privire la interpretarea acordului este înaintat comitetului de cooperare.

(2) În cazul în care comitetul de cooperare nu reușește să soluționeze diferendul la următoarea sa reuniune, fiecare parte poate notifica celeilalte părți desemnarea unui arbitru; cealaltă parte este, în acest caz, obligată să desemneze un al doilea arbitru în termen de două luni.

Comitetul de cooperare desemnează un al treilea arbitru.

Deciziile arbitrilor se adoptă cu majoritate de voturi.

Fiecare parte a diferendului este obligată să ia măsurile necesare pentru a asigura aplicarea deciziei arbitrilor.

Articolul 25

În domeniul schimburilor comerciale reglementate de prezentul acord:

— regimul aplicat de Republica San Marino cu privire la Comunitate nu poate conduce la discriminări între statele membre, resortisanții sau societățile acestora;

— regimul aplicat de Comunitate cu privire la Republica San Marino nu poate conduce la discriminări între resortisanții sau societățile Republicii San Marino.

Articolul 26

Prezentul acord se încheie pe durată nedeterminată. În cel mult cinci ani de la intrarea sa în vigoare, cele două părți încep consultări pentru examinarea rezultatelor aplicării acestuia și, în cazul în care este necesar, inițiază negocieri cu privire la modificarea acordului în urma respectivei examinări.

Articolul 27

Fiecare parte contractantă poate denunța prezentul acord printr-o notificare scrisă adresată celeilalte părți. În acest caz, acordul încetează să mai fie în vigoare după șase luni de la data respectivei notificări.

Articolul 28

Prezentul acord înlocuiește dispozițiile acordurilor încheiate între statele membre ale Comunității și Republica San Marino care contravin acestuia, sau care sunt identice cu ale acestuia.

Articolul 29

Prezentul acord se aplică, pe de o parte, teritoriilor în care se aplică Tratatul de instituire a Comunității Economice Europene șiîn condițiile prevăzute de Tratat și, pe de altă parte, teritoriului Republicii San Marino.

Articolul 30

Prezentul acord se aprobă de către părțile contractante în conformitate cu procedurile respective ale acestora.

Prezentul acord intră în vigoare în prima zi a celei de-a doua luni de la notificarea îndeplinirii procedurilor menționate la primul paragraf.

Articolul 31

Anexa la prezentul acord este parte integrantă a acestuia.

Articolul 32

Prezentul acord se redactează în dublu exemplar în limbile daneză, engleză, franceză, germană, greacă, italiană, olandeză, portugheză și spaniolă, fiecare dintre aceste texte fiind egal autentice.

Hecho en Bruselas, el dieciséis de diciembre de mil novecientos noventa y uno.

Udfærdiget i Bruxelles, den sekstende december nitten hundrede og enoghalvfems.

Geschehen zu Brüssel am sechzehnten Dezember neunzehnhunderteinundneunzig.

Έγινε στις Βρυξέλλες, στις δέκα έξι Δεκεμβρίου χίλια εννιακόσια ενενήντα ένα.

Done at Brussels on the sixteenth day of December in the year one thousand nine hundred and ninety-one.

Fait à Bruxelles, le seize décembre mil neuf cent quatre-vingt-onze.

Fatto a Bruxelles, addì sedici dicembre millenovecentonovantuno.

Gedaan te Brussel, de zestiende december negentienhonderd eenennegentig.

Feito em Bruxelas, em dezasseis de Dezembro de mil novecentos e noventa e um.

Pour Sa Majesté le Roi des Belges

Voor Zĳne Majesteit de Koning der Belgen

For Hendes Majestæt Danmarks Dronning

Für den Präsidenten der Bundesrepublik Deutschland

Για τον Πρόεδρο της Ελληνικής Δημοκρατίας

Por Su Majestad el Rey de España

Pour le Président de la République française

For the President of Ireland

Thar ceann Uachtarán na hEireann

Per il presidente della Repubblica italiana

Pour Son Altesse Royale le Grand-Duc de Luxembourg

Voor Hare Majesteit de Koningin der Nederlanden

Pelo Presidente da República Portuguesa

For Her Majesty the Queen of the United Kingdom of Great Britain and Northern Ireland

Por el Consejo de las Comunidades Europeas

For Rådet for De Europæiske Fællesskaber

Für den Rat der Europäischen Gemeinschaften

Για το Συμβούλιο των Ευρωπαϊκών Κοινοτήτων

For the Council of the European Communities

Pour le Conseil des Communautés européennes

Per il Consiglio delle Comunità europee

Voor de Raad van de Europese Gemeenschappen

Pelo Conselho das Comunidades Europeias

Per la Repubblica di San Marino

ANEXĂ

Lista birourilor vamale menționate la articolul 8 alineatul (1) litera (a)

Livorno

Ravenna

Rimini

Trieste

DECLARAȚIA COMUNITĂȚII

În măsura în care amploarea fluxurilor comerciale justifică acest lucru, Comunitatea este pregătită să negocieze, în numele și pentru Republica San Marino, cu țările cu care a încheiat acorduri preferențiale, o formă adecvată de recunoaștere a unui tratament pentru produsele originare din San Marino echivalent cu cel pentru produsele originare din Comunitate.

DECLARAȚIA COMUNITĂȚII

referitoare la transporturi

La momentul oportun și luând în considerare în special progresul înregistrat în elaborarea politiciicomunitare în domeniul transporturilor, Comunitatea va analiza problema accesului Republicii SanMarino la piața transportului rutier internațional de pasageri și mărfuri.

DECLARAȚIA COMUNITĂȚII

referitoare la programul Erasmus

Comunitatea va examina într-un spirit pozitiv dorința Republicii San Marino de a participa, la momentul oportun, la programul Erasmus pentru schimburi de studenți și profesori.

DECLARAȚIA COMUNITĂȚII

cu privire la anumite subiecte ce pot fi ridicate în cadrul comitetului de cooperare

Comunitatea este gata să examineze, în limitele competențelor sale și în cadrul comitetului de cooperare, orice problemă care poate interveni între San Marino și Comunitate în special în următoarele domenii:

— schimburile comerciale cu servicii;

— drepturi de proprietate intelectuală, industrială și comercială;

— recunoașterea calificărilor;

— evaluarea conformității produselor cu reglementările tehnice.

DECLARAȚIA STATELOR MEMBRE

privind procesele-verbale ale negocierilor

Fiecare stat membru analizează în mod favorabil solicitările înaintate de San Marino cu privire la autorizările pentru transportul rutier al pasagerilor sau mărfurilor.

▼M1

PROTOCOL

la Acordul de cooperare și de uniune vamală dintre Comunitatea Economică Europeană și Republica San Marino privind participarea, în calitate de părți contractante, a Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace, în urma aderării acestora la Uniunea Europeană







REGATUL BELGIEI, REPUBLICA CEHĂ, REGATUL DANEMARCEI, REPUBLICA FEDERALĂ GERMANIA, REPUBLICA ESTONIA, REPUBLICA ELENĂ, REGATUL SPANIEI, REPUBLICA FRANCEZĂ, IRLANDA, REPUBLICA ITALIANĂ, REPUBLICA CIPRU, REPUBLICA LETONIA, REPUBLICA LITUANIA, MARELE DUCAT AL LUXEMBURGULUI, REPUBLICA UNGARĂ, REPUBLICA MALTA, REGATUL ȚĂRILOR DE JOS, REPUBLICA AUSTRIA, REPUBLICA POLONĂ, REPUBLICA PORTUGHEZĂ, REPUBLICA SLOVENIA, REPUBLICA SLOVACĂ, REPUBLICA FINLANDA, REGATUL SUEDIEI, REGATUL UNIT AL MARII BRITANII ȘI IRLANDEI DE NORD, („statele membre”) reprezentate de Consiliul Uniunii Europene, și COMUNITATEA EUROPEANĂ, reprezentată, de asemenea, de Consiliul Uniunii Europene, pe de o parte, și REPUBLICA SAN MARINO, pe de altă parte, AVÂND ÎN VEDERE Acordul de cooperare și de uniune vamală dintre Comunitatea Economică Europeană și Republica San Marino din 16 decembrie 1991 („acordul”) care a intrat în vigoare la 1 aprilie 2002, AVÂND ÎN VEDERE aderarea la Uniunea Europeană a Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace („noile state membre”) la 1 mai 2004, ÎNTRUCÂT noile state membre trebuie să devină părți contractante la acord, ÎNTRUCÂT Tratatul de aderare abilitează Consiliul Uniunii Europene să încheie, în numele actualelor state membre și al noilor state membre, un protocol privind aderarea noilor state membre la acord, DECID:







Articolul 1

Noile state membre devin părți contractante la acord. Acestea adoptă și iau la cunoștință, în același mod ca și actualele state membre, de acordul și declarațiile care îi sunt anexate.

Articolul 2

Prezentul protocol face parte integrantă din acord.

Articolul 3

(1) Prezentul protocol se aprobă de Consiliul Uniunii Europene, în numele statelor membre și al Comunității Europene, și de Republica San Marino, conform procedurilor proprii.

(2) Părțile își notifică încheierea acestor proceduri. Instrumentele de aprobare se depun la Secretariatul General al Consiliului Uniunii Europene.

Articolul 4

Prezentul protocol intră în vigoare în prima zi a lunii următoare depunerii ultimului instrument de aprobare.

Articolul 5

Textul acordului, precum și declarațiile anexate se redactează în limbile cehă, estonă, letonă, lituaniană, maghiară, malteză, polonă, slovacă și slovenă.

Acestea sunt anexate la prezentul protocol și sunt autentice în aceeași măsură ca și textele redactate în celelalte limbi în care sunt redactate acordul, precum și declarațiile anexate.

Articolul 6

Prezentul protocol se redactează în două exemplare în limbile cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, slovenă, slovacă, spaniolă și suedeză, fiecare dintre aceste texte fiind autentic în egală măsură.

Hecho en Bruselas, el cuatro de mayo de dos mil cinco.

V Bruselu dne čtvrtého května dva tisíce pět.

Udfærdiget i Bruxelles den fjerde maj to tusind og fem.

Geschehen zu Brüssel am vierten Mai zweitausendfünf.

Kahe tuhande viienda aasta maikuu neljandal päeval Brüsselis.

Έγινε στις Βρυξέλλες, στις τέσσερις Μαΐου δύο χιλιάδες πέντε.

Done at Brussels on the fourth day of May in the year two thousand and five.

Fait à Bruxelles, le quatre mai deux mille cinq.

Fatto a Bruxelles, addì quattro maggio duemilacinque.

Briselē, divtūkstoš piektā gada ceturtajā maijā.

Priimta du tūkstančiai penktų metų gegužės ketvirtą dieną Briuselyje.

Kelt Brüsszelben, a kettőezer-ötödik év május havának negyedik napján.

Magħmul fi Brussel, fl-erbgħa jum ta' Mejju tas-sena elfejn u ħamsa.

Gedaan te Brussel, de vierde mei tweeduizend vijf.

Sporządzono w Brukseli dnia czwartego maja roku dwatysiące piątego.

Feito em Bruxelas, em quatro de Maio de dois mil e cinco.

V Bruslju, četrtega maja leta dva tisoč pet.

V Bruseli dňa štvrtého mája dvetisícpäť.

Tehty Brysselissä neljäntenä päivänä toukokuuta vuonna kaksituhattaviisi.

Som skedde i Bryssel den fjärde maj tjugohundrafem.

Por los Estados miembros

Za členské státy

For medlemsstaterne

Für die Mitgliedstaaten

Liikmesriikide nimel

Για τα κράτη μέλη

For the Member States

Pour les États membres

Per gli Stati membri

Dalībvalstu vārdā

Valstybių narių vardu

A tagállamok részéről

Ghall-Istati Membri

Voor de lidstaten

W imieniu Państw Członkowskich

Pelos Estados-Membros

Za členské štáty

Za države članice

Jäsenvaltioiden puolesta

På medlemsstaternas vägnar

Por las Comunidades Europeas

Za Evropská společenstvi

For de Europæiske Fællesskaber

Für die Europäischen Gemeinschaften

Euroopa ühenduste nimel

Για τις Ευρωπαϊκές Κοινότητες

For the European Communities

Pour les Communautés européennes

Per le Comunità europee

Eiropas Kopienu vārdā

Europos Bendrijų vardu

Az Európai Közösségek részéről

Ghall-Komunitajiet Ewropej

Voor de Europese Gemeenschappen

W imieniu Wspólnot Europejskich

Pelas Comunidades Europeias

Za Európske spoločenstvá

Za Evropske skupnosti

Euroopan yhteisöjen puolesta

På Europeiska gemenskapernas vägnar

Por la República de San Marino

Za Republiku San Marino

For Republikken San Marino

Im Namen der Republik San Marino

San Marino Vabariigi nimel

Για τη Δημοκρατία του Αγίου Μαρίνου

For the Republic of San Marino

Pour la République de Saint-Marin

Per la Repubblica di San Marino

Sanmarīno Republikas vārdā

San Marino Respublikos vardu

A San Marino Köztársaság részéről

Għar-Repubblika ta' San Marino

Voor de Republiek San Marino

W imieniu Republiki San Marino

Pela República de São Marino

Za Sanmarínsku republiku

Za Republiko San Marino

San Marinon tasavallan puolesta

På Republiken San Marinos vägnar

▼M2

PROTOCOL

la Acordul de cooperare și uniune vamală dintre Comunitatea Economică Europeană și Republica San Marino, privind participarea, ca părți contractante, a Republicii Bulgaria și a României, ca urmare a aderării acestora la Uniunea Europeană







REGATUL BELGIEI, REPUBLICA BULGARIA, REPUBLICA CEHĂ, REGATUL DANEMARCEI, REPUBLICA FEDERALĂ GERMANIA, REPUBLICA ESTONIA, IRLANDA, REPUBLICA ELENĂ, SPANIA, REPUBLICA FRANCEZĂ, REPUBLICA ITALIANĂ, REPUBLICA CIPRU, REPUBLICA LETONIA, REPUBLICA LITUANIA, MARELE DUCAT AL LUXEMBURGULUI, REPUBLICA UNGARĂ, MALTA, REGATUL ȚĂRILOR DE JOS, REPUBLICA AUSTRIA, REPUBLICA POLONĂ, REPUBLICA PORTUGHEZĂ, ROMÂNIA, REPUBLICA SLOVENIA, REPUBLICA SLOVACĂ, REPUBLICA FINLANDA, REGATUL SUEDIEI, REGATUL UNIT AL MARII BRITANII ȘI IRLANDEI DE NORD, denumite în continuare „statele membre”, reprezentate de către Consiliul Uniunii Europene, și COMUNITATEA EUROPEANĂ, reprezentată, de asemenea, de către Consiliul Uniunii Europene, pe de o parte, și REPUBLICA SAN MARINO, pe de altă parte, AVÂND ÎN VEDERE Acordul de cooperare și uniune vamală dintre Comunitatea Economică Europeană și Republica San Marino din 16 decembrie 1991 (denumit în continuare „acordul”), care a intrat în vigoare la 1 aprilie 2002, AVÂND ÎN VEDERE aderarea Republicii Bulgaria și a României (denumite în continuare „noile state membre”) la Uniunea Europeană, la 1 ianuarie 2007, ÎNTRUCÂT noile state membre urmează să devină părți contractante la acord; ÎNTRUCÂT Tratatul de aderare împuternicește Consiliul Uniunii Europene să încheie, în numele statelor membre actuale și al noilor state membre, un protocol privind aderarea noilor state membre la acord, CONVIN DUPĂ CUM URMEAZĂ:







Articolul 1

Noile state membre devin părți contractante la acord.

Articolul 2

Titlul acordului se înlocuiește cu următorul text:

„Acord de cooperare și uniune vamală între Comunitatea Europeană și statele membre ale acesteia, pe de o parte, și Republica San Marino, pe de altă parte”.

Articolul 3

Prezentul protocol constituie parte integrantă a acordului.

Articolul 4

(1) Prezentul protocol se aprobă de către Consiliul Uniunii Europene, în numele statelor membre și al Comunității Europene, și de către Republica San Marino, în conformitate cu procedurile proprii ale acestora.

(2) Părțile contractante își notifică reciproc îndeplinirea acestor proceduri. Instrumentele de aprobare se depun la Secretariatul General al Consiliului Uniunii Europene.

Articolul 5

Prezentul protocol intră în vigoare în prima zi a primei luni după data depunerii ultimului instrument de aprobare.

Articolul 6

Textele acordului și ale declarațiilor anexate la acesta se redactează în limbile bulgară și română ( 1 ).

Acestea se atașează la prezentul protocol și sunt egal autentice cu textele în celelalte limbi în care sunt întocmite acordul și declarațiile anexate la acesta.

Articolul 7

Prezentul protocol este redactat în dublu exemplar în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă și suedeză, toate textele fiind egal autentice.

Съставено в Брюксел на двадесети ноември две хиляди и седма година.

Hecho en Bruselas, el veinte de noviembre de dos mil siete.

V Bruselu dne dvacátého listopadu dva tisíce sedm.

Udfærdiget i Bruxelles den tyvende november to tusind og syv.

Geschehen zu Brüssel am zwanzigsten November zweitausendsieben.

Kahe tuhande seitsmenda aasta novembrikuu kahekümnendal päeval Brüsselis.

'Εγινε στις Βρυξέλλες, στις είκοσι Νοεμβρίου δύο χιλιάδες επτά.

Done at Brussels on the twentieth day of November in the year two thousand and seven.

Fait à Bruxelles, le vingt novembre deux mille sept.

Fatto a Bruxelles, addì venti novembre duemilasette.

Briselē, divtūkstoš septītā gada divdesmitajā novembrī.

Priimta du tūkstančiai septintųjų metų lapkričio dvidešimtą dieną Briuselyje.

Kelt Brüsszelben, a kétezer-hetedik év november havának huszadik napján.

Magħmul fi Brussell, fl-għoxrin jum ta' Novembru tas-sena elfejn u sebgħa.

Gedaan te Brussel, de twintigste november tweeduizend zeven.

Sporządzono w Brukseli, dnia dwudziestego listopada roku dwa tysiące siódmego.

Feito em Bruxelas, em vinte de Novembro de dois mil e sete.

Încheiat la Bruxelles, douăzeci noiembrie două mii șapte.

V Bruseli dňa dvadsiateho novembra dvetisícsedem.

V Bruslju, dne dvajsetega novembra leta dva tisoč sedem.

Tehty Brysselissä kahdentenakymmenentenä päivänä marraskuuta vuonna kaksituhattaseitsemän.

Som skedde i Bryssel den tjugonde november tjugohundrasju.

За държавите-членки

Por los Estados miembros

Za členské státy

For medlemsstaterne

Für die Mitgliedstaaten

Liikmesriikide nimel

Για τα κράτη μέλη

For the Member States

Pour les États membres

Per gli Stati membri

Dalībvalstu vārdā

Valstybių narių vardu

A tagállamok részéről

Għall-Istati Membri

Voor de lidstaten

W imieniu państw członkowskich

Pelos Estados-Membros

Pentru statele membre

Za členské štáty

Za države članice

Jäsenvaltioiden puolesta

På medlemsstaternas vägnar

За Европейската общност

Por la Comunidad Europea

Za Evropské společenství

For Det Europæiske Fællesskab

Für die Europäische Gemeinschaft

Euroopa Ühenduse nimel

Για την Ευρωπαϊκή Κοινότητα

For the European Community

Pour la Communauté européenne

Per la Comunità europea

Eiropas Kopienas vārdā

Europos bendrijos vardu

Az Európai Közösség részéről

Għall-Komunità Ewropea

Voor de Europese Gemeenschap

W imieniu Wspólnoty Europejskiej

Pela Comunidade Europeia

Pentru Comunitatea Europeană

Za Európske spoločenstvo

Za Evropsko skupnost

Euroopan yhteisön puolesta

För Europeiska gemenskapen

За Република Сан Маρино

Por la República de San Marino

Za Republiku San Marino

For Republikken San Marino

Im Namen der Republik San Marino

San Marino Vabariigi nimel

Για τη Δημοκρατία του Αγίου Mαρίνου

For the Republic of San Marino

Pour la République de Saint-Marin

Per la Repubblica di San Marino

Sanmarīno Republikas vārdā

San Marino Respublikos vardu

A San Marino Köztársaság részéről

Għar-Repubblika ta' San Marino

Voor de Republiek San Marino

W imieniu Republiki San Marino

Pela República de São Marino

Pentru Republica San Marino

Za Sanmarínsku republiku

Za Republiko San Marino

San Marinon tasavallan puolesta

På Republiken San Marinos vägnar